text: Mıbı şıʔət dığuəpšıhrey general paṩacər, qıxuət şımıʔəu general faşər şığrə ordenu iʔər xəɫu – ar qəḵuat ḟəẋus irixıžınu; qəḵuat polkım xuauṯıpş erısqım xabzənšəu zərıxəʔəbam şhəḵə žəuap irašəḻənu polk komandirır; qəḵuat doxutır Andreevskər zi şhəşıžaḵuə erməlı-quleiⱬır, fadə şənır pşərıɫ zıxuəẋuar, ya ʔuəxur ijıri zə ṩiğəbıdəžın papṩə ʔuəxu zezıhər; pəšım ṩətxəm yaxətt zauəm xəḵuəda oficerım i fızabər, ḟıćə zaṩəu zəşıxuəpıḵar, pensə xuağəuvınu e i bınxər ḵəzonə mıɫkuḵə xuaᵽınu ɫaʔuəu; txıɫımᵽə šıha in zıʔığ pristavım mıbı qihat Kavkazır ğəʔurıṩənım i proekt; mıbı qəḵuat zı ẋan jınazım i dež zərışıʔar iʔuətəžınım nəẋ ʔuəxu imıʔəu.